Țara care a suspendat activitatea Twitter pe teritoriul său după ce platforma a șters un tweet al președintelui.
Nigeria a anunțat vineri că a suspendat total activitatea Twitter pe teritoriul său. Anunțul vine la două zile după ce o postare a președintelui țării, Muhammadu Buhari, a fost ștearsă de pe platforma socială pentru că instiga la violență împotriva secesioniștilor regionali. Decizia autorităților nigeriene a fost anunțată… pe Twitter.
Ministerul informațiilor din guvernul nigerian, Lai Mohammed, spune că guvernul a acționat din cauza "folosirii persistente a Twitter în activități de natură să submineze existența corporatistă a Nigeriei", informează Reuters.Ministrul nu a precizat ce implică exact "suspendarea platformei" și nici nu a oferit alte detalii legate de activitățile menționate. Ministerul a anunțat suspendarea Twitter… printr-o postare pe Twitter.PRESS RELEASEFG Suspends @Twitter Operations in Nigeria pic.twitter.com/7z5BQ0Mi3U — Fed Min of Info & Cu (@FMICNigeria) June 4, 2021 Totuși, în ciuda anunțului, aplicația și site-ul web al Twitter au funcționat în continuare în Nigeria.Miercuri, Twitter a anunțat că șterge postarea lui Buhari în care președintele amenința grupări secesioniste pe care le acuza că au atacat clădiri guvernamentale.